
Abstrak 


Bahan bacaan perihal Palestin merupakan antara bahan bacaan yang sangat menarik minat saya. Seperti yang 
disebut oleh B. Croce bahawa semua sejarah adalah sejarah kontemporari, sejarah dan isu Palestin 
sememangnya menepati definisi sejarah Croce.! Ia adalah sejarah yang masih hidup. Sementara projek- 
projek kolonial lain di bumi sudah berakhir, projek kolonial zionis yang mengamalkan dasar rasis dan 
apartheid masih berterusan hingga ke tahun 2024.? Walaupun banyak penulisan yang sudah saya dalami 
perihal isu ini, penulisan perihal sejarah Palestin oleh Nur Masalha saya kira paling lengkap dan mendalam 
setakat ini.*? Ia merupakan satu projek penulisan yang bercita-cita tinggi serta sangat menarik untuk dibaca. 
Masalha mengkaji bagaimana /oponyw Palestin dapat dijejaki sejak Zaman Gangsa (Bronze Age) di mana hal 
ini dapat dilihat melalui inskripsi-inskripsi bahasa purba. Beliau juga menjelaskan bagaimana Palestin dalam 
sejarahnya selama beribu tahun pernah menjadi entiti politik, administratif, ekonomi, dan keagamaan yang 
bebas, tersendiri dan merdeka dalam latar jatuh bangun kuasa dan empayar di sekitarnya. 


Kata kunci: Sejarah, Palestin, Israel, Arkeologi, Topografi, Politik, Timur Tengah, Kolonialisma 
Sorotan Kajian 


Saya mula membaca, mengkaji dan menganalisa permasalahan kolonialisma di Palestin bermula dengan 
buku tulisan Norman G. Finkelstein yang mengkaji bagaimana Persatuan Yahudi di Amerika Syarikat 
mengeksploitasi peristiwa Holocanst, kemudian menggunakan taktik yang sama seperti Nazi Jerman dalam 
melakukan pembunuhan dan pembersihan etnik terhadap penduduk Palestin.“ Selepas itu saya meneruskan 
pembacaan saya dengan meniliti buku Finkelstein yang mendedahkan bagaimana golongan Zionis 
menggunakan terma “anti-Semitism” untuk mendiamkan sebarang kritikan terhadap pembunuhan dan 
jenayah perang yang dilakukan oleh Israel kepada penduduk peribumi Palestin. Beliau juga mendedahkan 
bagaimana apologis Israel, Alan Dershowitz melakukan penipuan akademik demi mempertahankan 
jenayah-jenayah kemanusiaan zionis.” 


Jenayah perang yang dilakukan oleh para kolonialis zionis ini bukanlah satu perkara yang tersembunyi. Ia 
didokumentasikan dengan terperinci, malah saksi-saksi jenayah perang ini masih hidup hingga ke hari ini. 
Antaranya adalah Dr. Ang Swee Chai, beliau menjadi saksi bagaimana anak-anak kecil dibunuh dengan 
kejam di Kem Pelarian Sabra-Shatila apabila Israel menjajah Lubnan pada tahun 1982. Saya membaca buku 

yang ditulis oleh Dr. Ang perihal kekejaman yang dilakukan dengan linangan air mata.” Penghapusan etnik 
besar-besaran yang dilakukan oleh militia zionis pada tahun 1948 ke atas penduduk peribumi Palestin 
didokumentasikan oleh ahli sejarah Israel sendiri. Peristiwa ini merupakan permulaan kepada penjajahan 
zionis di palestin. Buku yang sangat baik dalam subjek ini adalah karangan Ilan Pappe. Bagi Pappe, apa yang 
berlaku pada tahun 1948 adalah jenayah perang terancang, satu pembersihan etnik yang lahir dari ideologi 
zionis.” Sebagai ahli sejarah beliau telah membentuk semula historiografi jenayah perang ini dan menamakan 
penjenayah-penjenayah yang terlibat. Bagi Pappe, mereka semua harus dihadapkan ke tribunal untuk 
mendapatkan keadilan. 


Namun jenayah-jenayah Israel ini terus dibiarkan tanpa diberi keadilan kerana ia dilindungi kuasa dunia iaitu 
Amerika Syarikat. Menurut Noam Chomsky, Israel dilindungi kerana Amerika Syarikat menjadikannya 
sebagai pengkalan tenteranya di Timur Tengah. Bagi Chomsky, Israel adalah samseng (/bug) yang 
berkhidmat kepada ketua mafia (wajfia don) iaitu Amerika Syarikat. Antara jasa Israel kepada Amerika Syarikat 
adalah menghancurkan gerakan-gerakan nasionalisma Arab agar dominasi Amerika di Timur Tengah terus 
terpelihara.* Israel sering mencanangkan bahawa mereka berjaya membangunkan kawasan padang pasir dan 
berjaya mewujudkan kuasa ekonomi yang menakjubkan (economic miracle). Walhal, apa yang tidak disebut 
adalah berbillion-billion dollar bantuan Amerika Syarikat kepada mereka setiap tahun.” 


Ideologi zionis yang menjadi asas penjajahan Palestin telah dikaji secara terperinci oleh seorang sarjana dari 
Perancis iaitu Roger Garaudy. Beliau telah menyimpulkan bahawa musuh bagi kemanusiaan bukanlah 
bangsa Yahudi, agama Judaism, atau zionis yang bersifat spiritual. Tetapi adalah ideologi zionis yang spesifik 
yang bersifat politik, kolonial, dan rasis. Idea politik zionis yang bersifat kolonial dan rasis ini bukan lahir 
dari Judaism tetapi adalah produk nasionalisma moden persis apa yang berlaku di Jerman pada tahun 1930- 
an. Garaudy mewacanakan bagaimana melalui penipuan, perang, dan keganasan, gerakan politik zionis 
melahirkan sebuah negara apartheid dan juga negara teroris.!? 


Saya merasakan bahawa perjuangan Palestin ini tidak terhad kepada umat Islam sahaja. Kerana sepanjang 
sejarah Palestin, banyak kerja-kerja perjuangan ini dilakukan juga oleh golongan bukan Islam, terutamanya 
golongan-golongan beraliran kiri. Perjuangan golongan kiri dalam membebaskan Palestin ini telah saya tulis 
sebelum ini.!! Perjuangan membela Palestin dan kaum peribuminya yang sekian lama dibunuh dan dijajah 
oleh kolonial zionis yang rasis tidak terhad kepada perjuangan yang bersifat fizikal. Hal ini kerana, penjajah 
zionis bukan sahaja menjajah, tetapi mereka cuba memadam dan memalsukan sejarah dalam usaha memberi 
legitimasi kepada projek kolonial apartheid mereka. Oleh itu, penulisan sejarah Palestin yang berakar sejak 
4,000 tahun dahulu oleh Nur Masalha ini sangat penting untuk kita tekuni. Buku beliau inilah yang akan 
menjadi kupasan dalam penulisan kali ini. 


Pengenalan Kepada Skop Kajian: Perspektif Dari Luar Biblical Orientalism 


Setiap bidang kajian memerlukan skop yang spesifik agar ia dapat menjadi kajian yang tersendiri dan 
bermakna.!? Masalha dalam analisa sejarahnya menekankan bahawa sejarah yang ditulis perihal Palestin 
sering dicampur adukkan dengan politik identiti dan juga perspektif nasionalisma dan modernisma. Walhal, 
sejarah Palestin telah wujud ribuan tahun sebelum datangnya idea nasionalisma moden. Hal ini persis seperti 
apa yang ditulis Carr perihal perspektif dan bias ahli sejarah. Disebabkan itu, Carr menganjurkan bahawa 
sebelum kita membaca sesuatu teks sejarah, kita perlulah mengenali siapa penulisnya dan apakah latar zaman 
penulisan mereka.!3 Oleh itu, bagi Masalha, sejarah Palestin tidak boleh hanya menjadi nota kaki bagi sejarah 
negara-bangsa Palestin moden atau sejarah konflik Israel-Palestin.!* Kerana ini semua merupakan latar 

moden, sementara sejarah Palestin jauh lebih kuno dan purba. Oleh itu skop kajian Masalha perihal sejarah 
Palestin menggali lebih dalam ke belakang sehingga ke Zaman Gangsa. Namun Masalha tidaklah 
mengatakan bahawa penulisannya tiada perspektif, perspektif beliau dapat difahami dari kritikan yang 
dilemparkan kepada ahli sejarah Israel yang sering memperkecilkan kaitan Palestin dengan sejarah 
kunonya.!” 


Terdapat 3 jenis penulisan sejarah yang dipengaruhi oleh tradisi yang berbeza perihal Palestin pada hari ini: 


1. Penulisan yang mengambil inspirasi geografi dari kitab-kitab suci dan juga penulisan kolonialis dari 
Israel. 

2. Penulisan “Sejarah Baharu Israel” yang mengabaikan sejarah Palestin sepanjang millenia hanya 
sebagai tambahan kepada sejarah Israel moden. 

3. Sejarah peribumi dan sarjana yang menulis dengan pengaruh dekolonialisasi. Sejarah rakyat di mana 
kaum peribumi dapat menyuarakan sendiri sejarah perihal diri mereka.'? 


Menurut Masalha, perkataan “Palestin” berusia lebih dari 3,000 tahun, 
NUR MASALHA ia digunakan oleh masyarakat Mesir Purba, Assyria, Yunani Klasik, 
orang Rom, Kristian Byzantin, dan juga orang Arab di Zaman 
P ALE SI NE Pertengahan.!” Bukti-bukti arkeologi ini menjawab tuduhan bahawa 
, “Palestin” merupakan satu konsep negara bangsa moden seperti yan, 

Rana A FOUR sering D oleh D Malah, ada a . 
PHOUSAND Islam sendiri yang mendakwa bahawa terma Palestin ini merupakan 
YEAR sesuatu yang direka oleh British ketika mereka menguasai Palestin. 
HISTORY Semua dakwaan ini tidak benar kerana kajian arkeologi dan kajian 
bahasa-bahasa kuno telah menemui perkataan Palestin yang mempunyai 

. pelbagai variasi. 


Pemadaman sejarah Palestin dalam historiografi Barat merupakan 
produk penulisan orientalis yang menggunakan Bible sebagai asas 
penulisan mereka. Produksi ilmu dan penulisan dari lapangan 
orientalisma ini telah dikritik oleh Edward Said yang merupakan tokoh 
pelopor kajian pasca-kolonial.!* Bagi Said, orientalisma merupakan cara 
bagaimana Eropah menguasai Timur dengan menjadi jurucakap kepada golongan yang dikuasai mereka. 
Orientalisma merupakan alat penguasaan yang digunaka oleh kolonialisma dan imperialisma. Saya sendiri 
telah menghabiskan masa selama 3 tahun untuk membaca buku Orienjalisw tulisan Edward Said, di mana 
saya telah menganalisa dan menotakannya secara terperinci.” Untuk memahami keseluruhan pemikiran 
Edward Said, Masalha mencadangkan pembacaan trilogi kepada tiga buku utama Edward Said termasuklah 
Covering Islam, Orientalism, dan Onuestion of Palestine?” Masalha telah memetik tulisan Keith Whitelam yang 
menyambung kajian Said. Bagi Whitelam, penulisan orientalis yang memadam sejarah Palestin merupakan 
sambungan usaha hegemoni mereka. Kesarjanaan Barat mencipta sejarah Israel dalam masa yang sama 
memadam sejarah kuno Palestin. Maka, jika kita benar-benar mahu memahami sejarah Palestin, kita 
hendaklah keluar dari kerangka Biblical Orientalism yang telah dibina oleh Barat sejak sekian lama.”! 


Apabila kita keluar dari kerangka Biblica! Orientalism, kita akan melihat sejarah yang lebih objektif. Palestin 
seperti kawasan-kawasan lain pada era kuno merupakan kawasan yang menempatkan masyarakat yang 
mempercayai banyak tuhan (polv/heis)). Masalha berpendapat bahawa naratif-naratif yang ada di dalam kitab- 
kitab suci orang Yahudi tidak semestinya merupakan kisah yang berasal dari sejarah yang sebenar. Sejarah- 

sejarah kuno sememangnya tidak sama dengan historiografi moden, kebanyakannya bercampur dengan usur 
tuhan dan dewa-dewi.” Ini dapat dilihat dalam pensejarahan orang Sumeria, Yunani Kuno, China Purba, 
dan Palestin tidak terkecuali. Kisah-kisah mitos ini tidak dibuang oleh generasi seterusnya. Contohnya 
masyarakat Islam medieval yang datang kemudian mengkagumi kisah dan sastera dari kitab-kitab lama 
golongan ahli kitab. Mereka kemudian mengadaptasi tradisi klasik ini dan mewujudkan budaya bibliofilia 
mereka sendiri yang merangkumi usaha menulis semula buku, menterjemah buku, membangun kaligrafi, 
dan juga mewujudkan perpustakaan.?* Masalha memetik tulisan-tulisan ahli arkeologi seperti Zeev Herzog 
yang berpandangan kisah-kisah mitos dalam kitab lama Yahudi tidak berlaku dalam sejarah. Baginya kisah 
kerajaan David dan Solomon, kisah penghijrahan orang Yahudi dari Mesir, dan juga penaklukan Joshua ke 
atas Cana'an, semuanya merupakan lagenda dan tidak bersejarah.” Walaupun tidak bersejarah, kisah Joshua 
ini diberi tempat yang istimewa dalam kurikulum persekolahan dan program akademik di Israel, kerana 
pengasas Israel beranggapan ia merupakan contoh asal dari teks kuno perihal pernah tertegaknya negara 
Israel. Dalam hal ini, Masalha memetik tulisan Gary M. Burge, tulisan Burge ini akan turut kita perhalusi 
kerana ia merupakan pandangan Kristian yang wajar difahami perihal isu Palestin ini terutamanya dalam 
menafsirkan teks Bible.” 


Menggunakan mitos kuno sebagai sejarah adalah kaedah yang salah, sejarah tidak boleh ditegakkan di atas 
mitos, namun inilah yang dilakukan oleh penjajah zionis bagi membangunkan ideologi zionis sekular 
mereka. Masalha memetik pandangan Shlomo Sand tentang bagaimana Bible yang merupakan kitab agama 
dijadikan sebagai buku perihal sejarah kebangsaan. Idea kebangsaan dan kenegaraan berdasarkan Bible ini 
juga digunakan dalam membentuk ideologi ketenteraan bagi menyokong penjajahan. Sejarah kuno 
sebenarnya melibatkan banyak bangsa, oleh sebab itu gerakan zionis terpaksa memilih secara selektif dan 
membina memori biblical untuk memberikan ideologinya satu akar kebangsaan.” 


Tradisi biblical sebolarship sememangnya bersifat zionis dan bersekongkol dalam usaha memadamkan identiti 
Palestin, seolah-olah kewujudan 1,400 tahun sejarah orang-orang Islam di bumi Palestin tidak membawa 
apa-apa makna. Sebaliknya orang-orang Eropah menggunakan arkeologi “saintifik” untuk membuktikan 
bahawa Yahudi Eropah sebenarnya berasal dari Palestin. Para rabbi dan penyelidik universiti diberikan tugas 
suci untuk menggunakan biblica! archeology bagi memberikan ideologi zionis nasionalis hujah-hujah sejarah. 
Hakikatnya, orang-orang Palestin merupakan keturunan pelbagai bangsa, termasuklah Canaanites, 
Philistines, Hebrews, Samaritans, Hellenic Greek, Roman, Arab Nabatean, orang Eropah dari perang Salib, 
orang Turki, dan bangsa-bangsa lain. Penguasaan orang Islam pada abad ke-7 menjadikan bangsa-bangsa 
yang bercampur ini menjadi orang-orang Arab, dan secara bersama, mereka telah mencorak kebudayaan 
Arab-Islam selama 1,400 tahun.” 


Sejarah, seperti cabang sains yang lain, memerlukan bukti dan fakta untuk berdiri. Masalha menerangkan 
dalam pengenalannya bahawa beliau ingin mengubah pandangan umum yang tidak berasaskan fakta 
kononnya Palestin dalam sejarahnya tidak pernah memerintah dengan merdeka, tidak mempunyai struktur 
politik dan ekonomi, bahkan dikatakan tidak pernah menjadi negara yang berdaulat. Ini semua bagi Masalha 
hanyalah pandangan yang tidak berasas. Kajian Masalha menunjukkan bahawa lebih dari 3 millenia, sejak 
Zaman Gangsa hinggalah berlaku projek kolonialisma Zionis pada tahun 1948, Palestin menyaksikan jatuh 
bangun autonomi sosial, politik, dan ekonomi. Malah ia juga dalam sejarahnya pernah menjadi sebuah 
dera 

Antara aspek penting kajian Masalha adalah permasalahan 7oponyw.” Hal ini penting bagi menghubungkan 
konsep Palestin yang moden dengan akar kunonya. Selain itu, nama tempat bukanlah berfungsi hanya 
sebagai rujukan lokasi, ia juga menggambarkan hubungan kekuasaan, perebutan tanah dan sumber, juga 
identiti masyarakat setempat. Malah, foponyw digunakan pada zaman moden untuk sesebuah negara 
menuntut sesebuah kawasan. Toponyw Palestin bukanlah berasal dari satu bahasa sahaja, ia diambil dari 
pelbagai bahasa termasuklah Phoenician, Philistine, Aramaic, Yunani, Ibrani, dan bahasa Arab. Walaupun 
asal kata nama Palestin itu bermula dari Zaman Gangsa, menurut Masalha, konsep Palestin itu datang 
kemudian. Konsep ini meliputi kartografi, nama tempat, dan juga memori sosial. Menurutnya konsep ini 
dapat dilihat melalui Herodotus di dalam tulisannya Histories. Herodotus merupakan ahli sejarah pertama 
yang menandakan sebuah batasan geografi sebagai Palaistine. Walaupun historiografi Barat menggunakan 
hasil kerja Herodotus sebagai asas, ironinya, apabila sampai kepada permasalahan /oponyw Palestin, sarjana 
Barat tidak menggunakan bahan sejarah seperti tulisan Herodotus yang mereka gelar sebagai “Bapa Sejarah” 
itu, tetapi mereka bergantung kepada mitos-mitos di dalam Bible. Berbeza dengan kelakuan Barat ini, 
menurut Masalha, orang-orang Arab memelihara warisan /oponyw dari Yunani dan mengadaptasikannya ke 
dalam penulisan mereka.*? Namun sebenarnya ironi dan sifat selektif historiografi Barat ini tidaklah begitu 
pelik, kerana dalam kajian saya sendiri, saya mendapati pensejarahan tamadun Barat itu memang, bersifat 


paradoksikal.*! 


Kajian Masalha menunjukkan bagaimana memori-memori yang berasaskan naratif Bible digunakan sebagai 
asas untuk projek foponym zionis bagi memadamkan sejarah Palestin.*? Projek ini menjadi senjata zionis bagi 
memisahkan Palestin dari sejarah negaranya. Oleh itu, melalui penulisannya, Masalha ingin membawakan 
paradigma sejarah yang tidak terikat dengan Bible. Walaupun beliau sedar bahawa sejarah boleh dijadikan 
sebagai alat untuk memberi legitimasi politik, namun untuk menggunakan konsep moden negara-bangsa ke 
atas jalur sejarah yang panjang dan kuno, ia tidak dapat memberikan sesuatu yang bermakna. Bagi beliau, 
sejarah Palestin hanya bermakna apabila ia dipisahkan dari cerita-cerita yang terkandung di dalam Bible, 
bagi beliau, sejarah yang bebas ini adalah sejarah yang lebih bermakna.*? 


Sejarah Palestin Purba Dari Tinggalan Arkeologi: Toponym dan Philisto-Arabian Coins 


Jika ditelusuri tinggalan-tinggalan arkeologi, nama purba bagi Palestin bukanlah Canag'an seperti yang tertulis 
dalam kitab Perjanjian Lama orang Yahudi, tetapi Retenu dan Djahi. Hal ini dapat dilihat dari kisah Sinuhe 
Mesir Purba yang berusia 14 kurun Sebelum Masehi (SM) .** Toponyw Palestin dapat ditelusuri dari 5 inskripsi 
semasa zaman pemerintahan Ramesses II dan Ramesses III, ia berasal dari nama “Peleset” yang merujuk 
kepada penempatan pelayar di selatan Palestin pada kurun ke-12 SM. Sumber-sumber dari inskripsi Assyria 
pula merujuk kepada kawasan selatan ini sebagai “Palashtu” atau “Pilistu”.3* 


Bagi mengelakkan kekeliruan, Masalha telah membawakan pendapat Niels Peter Lamche yang menyatakan 
bahawa terma “Israelites” dan “Canaanites” mestilah difahami sebagai terma ideologikal bagi memisahkan 
orang Yahudi dan bukan-Yahudi. Ia bukanlah satu terma sejarah yang merujuk kepada satu etnik tertentu. 
Malah orang yang disebut sebagai “Canaanites” sendiri tidak tahu bahawa mereka adalah Canaanites.** Pada 
lewat Zaman Gangsa, ketika pemerintahan Ramesses II dan Ramesses III yang cuba untuk mengawal 
Philistines, ketika inilah foponyw Palestin pertama kalinya muncul, ia diambil dari kata asal “Peleset”. Apabila 
masyarakat Philistines mula berintegrasi dengan populasi lain, kita melihat bagaimana Peleset mengambil 
alih terma Djahi dan menjadi foponyw yang dominan bagi merujuk kepada batasan geografi Palestin. Selepas 
Zaman Gangsa, nama-nama lain seperti Djahi, Retenu, dan Cana'an semuanya diambil alih oleh nama 

Palestin. Perkara ini dapat dilihat dari sumber Assyria yang dirakamkan pada tablet tanah liat dalam tulisan 
Cuneiform, ia ditulis dalam pelbagai variasi seperti Palashtu, Piliste, dan Philistia yang membawa maksud 
tanah orang-orang Peleset.*” 


Dalam rekod purba Assyria, Palestin ditulis dengan pelbagai variasi nama termasuklah pi-lis-te, pilistu, 
palashtu, pa-la-as-ta-a-a, pilishti, dan pilistin. Mereka merupakan bangsa sebagai mana bangsa yang, lain. 
Namun dalam Kitab Perjanjian Lama (OJd Testamwen)), mereka digambarkan sebagai satu bangsa yang jahat. 
Gambaran ini berkekalan ke zaman moden dan menjadi memori kolektif buat pengganas zionis yang 
menyamakan bangsa Philistines kuno dengan bangsa Arab Palestin moden. Dari gambaran mitos Kitab 
Perjanjian Lama ini, pengganas zionis moden telah melakukan pembunuhan dan pembersihan etnik di 
Palestin pada tahun 1948.38 


Walaupun direkod sebagai bangsa yang jahat dalam kitab mitos orang Yahudi, Philistia terus membangun 
maju pada Zaman Besi (1,200-600 SM). Mereka mula menerbitkan matawang sendiri sekitar kurun ke-6 dan 
ke-5 SM. Hasil eskavasi juga membuktikan bahawa masyarakan mereka sudah mempunyai tamadun yang 
tinggi. Aktiviti perdagangan antarabangsa telah melahirkan matawang Philistia yang dikenali sebagai 
“Philisto-Arabian coin” sekitar 528-332 SM.*? 


Sejarah Toponym Jerusalem 


Semasa pemerintahan Emperor Hadrian (117-138 Masehi), nama kota Jerusalem telah diubah kepada Aelia 
Capitolina. “Aelia” diambil sempena nama Hadrian sendiri, iaitu dari nama kedua beliau di mana nama 
penuhnya adalah Publius Aelius Hadrianus Augustus. Manakala “Capitolinus” merujuk kepada tuhan orang 
Roman, Jupiter Capitolinus. Apabila orang Arab menawan kota ini sekitar tahun 638 Masehi, bahagian 
pertama nama ini dipelihara dan kota ini disebut sebagai “Iliya” dan /oponyw “Jerusalem” mula pupus. Sekitar 
seratus tahun selepas itu, ketika zaman pemerintahan dinasti Fatimid, kota ini disebut sebagai “al-Bayt al- 
Muqaddas” yang bermaksud kota suci. Ia juga disebut dengan nama yang lebih pendek iaitu “al-Quds”.*? 


Penaklukan Jerusalem oleh orang Arab pada kurun ke-7 menyaksikan mereka terus menggunakan nama 
TIliya yang berasal dari nama yang lebih panjang iaitu Aelia Capitolina. Malah orang-orang Arab telah 
menerbitkan matawang syiling menggunakan stail Byzantine tetapi menggunakan nama Iliya Filastin. 
Maqdisi yang menulis perihal sejarah pada kurun ke-10 juga masih menggunakan nama Ilya dalam 
penulisannya. Toponyw “Al-Quds” hanya digunakan dengan lebih meluas selepas kurun ke-11, dan nama 
baru ini kemudian menggantikan nama-nama lama sebelumnya.“! 


Palestin Dalam Sejarah Dunia Klasik 


Zaman klasik merupakan zaman yang kaya dengan penghasilan ilmu, kebudayaan, falsafah, dan seni. 
Tinggalan-tinggalan yang berharga ini tidak semuanya terpelihara hingga ke zaman moden. Sebahagiannya 
hancur dimamah zaman, manakala sebahagian yang lain dimusnahkan dengan sengaja.” Contoh 
pemusnahan dan penghancuran tinggalan zaman klasik ini dapat dilihat ketika muncul dan bertapaknya 
agama Kristian. Agama Kristian yang tidak dapat bertoleransi dengan idea-idea pagan menyaksikan banyak 
penulisan dan hasil seni dimusnahkan dan hilang selama-lamanya.” 


Namun masih ada rekod perihal Palestin dari Zaman Klasik yang sampai ke zaman moden. Menurut 
Masalha, Zaman Klasik yang mendapat pengaruh kuat dari kebudayaan Yunani dari 500-135 SM 
menyaksikan rekod-rekod perihal Palestin terpelihara. Malah tokoh-tokoh besar pada zaman ini seperti 
Herodotus, Ptolemy dan Aristotle telah menulis perihal Palestin. Herodotus misalnya dianggap sebagai Bapa 
Sejarah. Beliau hidup pada kurun ke-5 SM dan sezaman dengan Socrates. Dari penulisan Herodotus kita 

melihat /oponyw Palestin ditulis dalam versi Yunani sebagai “Palaistine” dan “Phalastin” yang merujuk 
kepada batasan geografi di Levant antara Phoenicia (kini Lubnan) dan Mesir. Malah Herodotus telah 
mengembara dan menziarahi Palestin sendiri bagi mendapatkan maklumat secara primer. Penulisan sejarah 
Herodotos berbeza dengan penulisan O/d Tesjamwent, beliau tidak memasukkan unsur-unsur mitos, sebaliknya 
mengutamakan hujah logik berasaskan bukti. Beliau juga mencatatkan perihal orang Arab yang menduduki 
pelabuhan di selatan Palestin. Sarjana berpandangan, orang Palestin yang ditulis oleh Herodotus ini 
bukanlah terdiri dari satu etnik, tetapi merangkumi pelbagai etnik seperti Phoenicia, Philistines, Arab, dan 
orang Mesir.” 


Herodotus dalam penulisannya tidak menyebut apa-apa berkenaan Judea, orang Yahudi, Cana'an atau 
orang-orang Israel dalam perjalanannya di Palestin. Jika kita meneliti tulisan Aristotle pula, beliau juga 
menulis perihal Palestin tanpa menyebut Can'an. Hal ini kerana mereka menulis perihal sejarah yang benar- 
benar berlaku ketika itu dan mereka tidak terdedah dengan naratif mitos dalam O/d Testament. Dalam tulisan 
Aristotle bertajuk Meteorology, beliau menerangkan dengan terperinci perihal Laut Mati dan bagaimana 
manusia terapung apabila berada di laut ini.” Palestin juga digambarkan sebagai negara yang tersendiri dalam 
peta dunia yang terkenal di dunia Yunani ketika itu yang boleh didapati dalam karya Geography tulisan 
Ptolemy, beliau membezakan Palestin dengan Syria-Coele dan Phenecia sebagai 3 negara berbeza.“ 


Philistia Menjadi Sebahagian Daerah Administratif Rom 


Antara 135-390 Masehi, ketika pemerintahan Rom, Palestin menjadi sebahagian daerah di dalam Empayar 
Rom. Toponym “Palestine” pada ketika ini mula popular dalam bahasa dan penulisan Latin dan Yunani.” 
Nama Daerah “Syria Palaestina” diberikan pada tahun 139 Masehi, ini dibuktikan dengan penemuan tablet 
gangsa di Nazareth yang dibuat oleh tentera Rom. Daerah baharu ini berbeza dengan daerah Rom Syria, ia 
juga adalah daerah yang berbeza dari Syria-Coele dan Phoenicia Rom. Penguasa Rom pada ketika itu, Raja 
Hadrian mewujudkan daerah ini atas faktor-faktor politik dan ketenteraan dan tiada kena mengena dengan 
naratif mitos Bible. Hadrian juga telah menggabungkan Palestin dengan kawasan selatan Syria. 


Perubahan Philistia kepada Palaestina tidaklah menghairankan kerana ia telah wujud dalam sastera Rom 
sejak tahun pertama Masehi. Ini dapat dilihat dari puisi tulisan Ovid yang banyak membangkitkan Palaestina 
dan Palaestino di dalam puisi-puisi epiknya. Selain Ovid, Palaestina juga dapat dijumpai dalam penulisan 
penulis Rom lain seperti Dio Chrysostom dan Publius Papinius.“ Penggunaan nama daerah baharu ini 
bukan sahaja terkenal dalam kalangan penulis-penulis elit Rom sahaja, penggunaannya juga merebak kepada 
apologis Kristian di palestin pada ketika itu yang lebih radikal dan subversif. Contohnya adalah Justine the 
Martyr dan Origen.” Bermula dari pemerintahan Emperor Vespasian nama daerah “Syria Palaestina” mula 
diambil alih oleh terma yang lebih ringkas iaitu “Palaestina”. Perubahan terminologi ini dapat dilihat dalam 
penulisan-penulisan orang Rom seperti Strabo, Pliny (the Elder), dan Pomponius Mela. Juga dalam 
penulisan penulis Yahudi klasik seperti Josephus dan Philo.”? Mela sebagai contoh menulis bahawa Judaea 
merupakan wilayah kecil dalam negara Palaestina, beliau juga menulis tentang orang-orang Arab Palestin 
pada tahun 43 Masehi.”! 


Konsep Palestin sebagai sebuah daerah dan batas geografi juga dapat ditelusuri dari penulisan orang Yahudi 
pada Zaman Klasik seperti Josephus dan Philo of Alexandria. Josephus dan Philo menggunakan terma 
Palestin bagi merujuk kepada kawasan Palestin yang lebih luas, dari kawasan Lubnan moden hinggalah ke 
Mesir. Hendaklah difahami bahawa Daerah Administratif Rom iaitu “Provencia Palaestina” tidak 
menggantikan Judea, sebaliknya Judea adalah kawasan yang termasuk dalam Provencia Palaestina. Josephus 

dalam penulisannya menganggap Herodotus sebagai pengasas kepada historiografi, beliau mengiktiraf 
penulisan Herodotus perihal Palestin pada abad ke-5 sebelum Masehi dan membezakan Palestin dan Syria. 
Malah Josephus menggunakan bahan-bahan sejarah dari penulisan Herodotus untuk membetulkan Bible.*? 


Palaestina Sebagai Daerah Administratif Byzantine 


Kemunculan kerajaan Kristian Byzantine menyaksikan banyak perubahan berlaku di Palestin, ia 
dibangunkan dan menjadi kawasan urban. Perubahan ini dapat dilihat dari aspek sosial, agama, ekonomi, 
dan arkitektural terutamanya dari abad ke-4 hingga awal abad ke-7 Masehi.”* Kerajaan Kristian Byzantine 
dalam menyusun semula daerah administratifnya telah memecahkan daerah Syria Palaestina Rom, ia 
dipecahkan kepada 3 bahagian iaitu Palaestina Prima, Palaestina Secunda, dan Palaestina Salutaris.”* Ibu 
negeri bagi Palestin semasa pemerintahan Byzantine adalah kota metropolitan yang terletak di pesisir pantai 
iaitu Caesarea-Palaestina. Ia diduduki oleh pelbagai bangsa termasuklah bangsa yang bertutur dalam bahasa 
Yunani dan Aramaic, minoriti Samaritans, Arab Kristian, kaum Ghassanids, orang Yahudi, dan Arab 
Nabatacan.”*” 


Konsep Palestin sebagai sebuah negara pada era Byzantine misalnya dapat dilihat dalam tulisan De Martyribus 
Palaestina oleh Eusebius of Caesarea.”* Selain dari tulisan ini KHusebius juga terkenal sebagai seorang penulis 
yang produktif di zamannya, antara sumbangan penulisan beliau yang terbesar adalah sejarah awal Kristian 
dalam bukunya Historia Ecclesiastica.”” 


Pada tahun 1884, Madaba Mosaic Map telah ditemui. Peta ini menunjukkan kehebatan Palestin sebagai 
sebuah kawasan urban dengan Aelia Capitolina sebagai pusat pemerintahan. Penemuan ini sangat signifikan 
dalam mengkaji sejarah Byzantine di Palestin. Di dalam peta ini juga tidak dinyatakan tempat yang 
dinamakan sebagai Cana'an atau tanah Israel.” 


Palestin di Bawah Arab Kristian 


Menurut Masalha, sangat jarang sejarah awal Kristian ditulis dari sudut pandang penduduk Kristian Arab 
tempatan yang bertutur dalam bahasa Aramaic. Atau dari sudut pandang Kristian Arab Ghassanid yang 
berhafaman wonophysite dan anti-cbakedon yang menduduki Palestin. Sekitar kurun ke-4 hingga ke-6 Masehi, 
Palestin mengalami proses Arabisasi. Proses ini bermula perlahan-lahan dengan penyebaran agama Kristian 
di sekitarnya. Kumpulan Arab Ghassanid merupakan kumpulan Arab terbesar di Palestin pada ketika itu. 
Pada kurun ke-7, ramai kaum Ghassanid yang memeluk Islam, tetapi majoriti mereka kekal beragama 
Kristian.”? 


Semasa zaman pemerintahan Byzantine di Palestin, kaum Kristian Arab Ghassanid mengekalkan kekuasaan 
mereka sebagai supreme phylarchs (raja) sehinggalah kerajaan Byzantine runtuh apabila dikalahkan oleh 
tentera Arab Muslim pada Peperangan Yarmuk pada tahun 636 Masehi.“ 

Budaya Sastera Arab 


Masyarakat Arab pagan kebanyakannya buta huruf. Namun mereka mempunyai budaya sastera yang kaya 
melalui tradisi oral termasuklah penceritaan, puisi dan epik. Mereka mempunyai budaya di mana 
pertandingan puisi akan diadakan di kawasan pasar yang bermusim. Di sini pemuisi akan memainkan 
peranan sebagai pensejarah oral, tukang cerita, pengkritik sosial, intelektual awam, penilik nasib, dan juga 
propagandis politik. 


Budaya sastera oral ini kemudian berubah kepada sastera penulisan apabila ia dipengaruhi oleh pengaruh 
Kristian Yunani. Ia juga dipengaruhi oleh penyebaran Islam di mana Islam sangat menghargai mereka yang 
mempunyai buku (ahli kitab). Antara ahli sastera Arab penting yang dianggap sebagai genius adalah Al- 
Nabighah Adh-Dhubyani. Beliau sangat terkenal sebelum kedatangan Islam dan banyak menghabiskan 
masanya di dalam lingkungan raja-raja Ghassanid di Palestin.”! 


Penerusan Sejarah Palestin di Bawah Islam 


Kita telah meninjau bagaimana Palestin menerima pelbagai pengaruh dan budaya. Bermula dari Zaman 
Gangsa hinggalah kepada kemasukan pengaruh-pengaruh seperti Yunani, Byzantine, dan juga Rom. Semua 
pengaruh ini mempunyai peranan dalam mencorak sejarah Palestin. Dari pengaruh-pengaruh ini, dapat kita 
fahami bahawa sejak dari awal, sejarah Palestin itu tidaklah bersifat mono-kultural, sebaliknya ia mempunyai 
pelbagai lapisan yang diwarnai oleh pelbagai pengaruh sepanjang sejarahnya. Bermula pada tahun 638, 
Palestin mendapat lapisan sejarah yang baharu apabila ia menjadi Filastin di bawah pemerintahan Islam.”* 
Penguasaan orang Arab Islam di Palestin bermula selepas Perang Yarmuk pada tahun 636 Masehi dan 
kesannya berterusan selama 1,400 tahun hinggalah ke hari ini. 


Semasa pemerintahan Umayyah, bahasa Arab telah dijadikan bahasa rasmi. Revolusi penggunaan bahasa 
Arab sebagai /ingua franca dari Sepanyol hingga ke Asia Tengah juga merupakan perkara yang penting dalam 
perluasan perdagangan global orang Islam. Peng-Arab-an Palestin menyaksikan satu lagi lapisan baru wujud 
dalam identiti Palestin yang sudah sedia kompleks. Ia juga dapat diterima dan disebarkan dengan mudah 
kerana kaum Kristian Palestin bertutur dalam bahasa Aramaic yang juga merupakan bangsa semitik yang 

dekat dengan bahasa Arab. Perubahan ini berlaku secara gradual, dari satu agama monotheis kepada agama 
monotheis yang lain, dari satu bahasa semitik ke bahasa semitik yang lain, perubahannya tidak traumatik 
seperti perubahan masyarakat dari budaya pagan kepada satu agama monotheis baharu.” 


Dalam penguasaan Islam, Palestin menjadi sebuah daerah yang dipanggil “Jund Filastin”. Dari sudut 
geografi, daerah ini bermula dari dataran subur Marj Ibn “Amer di utara hinggalah ke al-“Arish di Sinai dan 
bandar Aylah-Filastin di Laut Merah. Pemerintahan Umayyah telah menyambung proses urbanisasi yang 
sebelum ini dilakukan oleh Byzantine dan Rom, mereka menghormati budaya, warisan dan juga 
kepelbagaian agama. Malah tradisi pentadbiran dan arkitektural Byzantine turut dikekalkan. Di Jerusalem, 
pemerintahan Umayyah meneruskan pelbagai pembinaan seperti Kubah al-Sakhrah (tahun 691) dan Masjid 
Al-Aqsa (tahun 705) yang mana binaan ini masih wujud hingga ke hari ini. Namun terdapat juga 
pembaharuan yang dilakukan oleh pemerintahan Umayyah yang berbeza dengan Byzantine, contohnya 
penubuhan ibu negeri baharu iaitu al-Ramla. Walaubagaimanapun, al-Ramla tidak dapat menandingi 
Jerusalem yang mempunyai sejarah yang lebih kaya.” 


Salah satu petanda bahawa sebuah kawasan itu telah mencapai pembangunan ekonomi dan juga mempunyai 
autonomi di bawah sebuah empayar adalah kebolehannya mengeluarkan matawang sendiri. Kita sudah 
melihat bagaimana sejak sebelum zaman klasik, kawasan di Palestin sudah menggunakan matawang, Philistia 
atau apa yang disebut sebagai Philisto-Arabian Coins. Pada abad pertama Masehi, pemerintahan Rom hanya 
membenarkan bandar-bandar di Palestin mengeluarkan matawang gangsa dan tembaga. Contohnya, nama 
Raja Rom Antoninus dilihat pada matawang gangsa yang dikeluarkan di Gaza. Hal ini berterusan di zaman 
Byzantine. Pada masa pemerintahan Islam, matawang yang dikeluarkan mengalami perubahan dari segi 
material, perkataan, rekaan, dan juga simbol. Perubahan ini dapat dilihat dari revolusi matawang yang 
diperkenalkan oleh Khalifah Abdul Malik ibn Marwan.“ 


Bagi Masalha, kajian perihal sejarah Palestin perlu mengambil kira perkembangan seperti ini. Iaitu 
penekanan terhadap pembangunan setempat. Menelusuri pembangunan ekonomi yang berlaku seperti 
pengenalan bentuk matawang dan juga perkembangan sistem timbangan dan pengiraan setempat. Sejarah 
seperti ini lebih bermakna dari melihat semuanya dari sudut kronologi khalifah dan para sultan.” 


Palestin Dalam Peta Dunia 


Pada tahun 1154, Palestin telah dimasukkan ke dalam peta oleh kartografer Arab yang terkenal di Andalusia 
iaitu Muhammad al-Idrisi dalam bukunya Nuzhat al-Mushtaq fi'khtiraq al-Afaq.*? Al-Idrisi hidup di zaman 
kegemilangan di Sepanyol yang disebut sebagai comvivencia.”?” Zaman ini merupakan zaman di mana keilmuan 
berkembang hasil toleransi kaum Muslim, Kristian, dan Yahudi, ia berakhir dengan jatuhnya Dinasti Nasrid 
terakhir di Sepanyol di bawah Boabdil.”* Selepas peta yang dihasilkan Al-Idrisi, Palestin juga dapat dilihat 
dalam peta yang dihasilkan oleh Marino Sanudo. Peta Al-Idrisi dianggap peta yang paling lengkap dan 
unggul di zamannya, ia hanya digantikan dengan peta yang lebih lengkap oleh Fra Mauro pada pertengahan 
abad ke-15. Mauro meletakkan Palestin di dalam petanya atas sebab-sebab agama dan politik, ia dihasilkan 
untuk Raja Alfonso V bagi keperluan Empayar Portugis.” Pada tahun 1480, peta Palestina Moderna et 
Terra Sancta diterbitkan di Florence. Peta ini diterbitkan berdasarkan peta Palestin yang dihasilkan oleh 
Pietro Vesconte dan Marino Sanudo.” 

Palestin Menuju Nasionalisme Moden 


Masalha mengkritik perspektif sejarah kolonial dan imperial yang sering menekankan penguasaan 
penjajahan luar seperti Assyria, Parsi, Yunani, Rom, Uthmaniah, dan British. Perspektif dan penekanan ini 
sering mengabaikan perspektif dan pandangan masyarakat peribumi di Palestin.” Masalha membahaskan 
bagaimana nasionalisme itu mempunyai dua lapisan. Satu berbentuk gawmiyyah, iaitu nasionalisme yang 
berdasarkan bangsa, etnik, atau kaum. Lapisan yang kedua adalah wataniyyah, iaitu nasionalisme berdasarkan 
sempadan geografi sesebuah negara. Menurut beliau, dua lapisan inilah yang membentuk dawlah-gutriyyah 
(nation-state). Dua lapisan ini menurut Masalha sudah wujud di Palestin pada abad ke-18 dalam Kerajaan 
Emiriah yang diasaskan oleh Dhaher al-“Umar.”* 


Terdapat dakwaan yang mengatakan nasionalime di Palestin merupakan ciptaan baharu, orang Arab sudah 
tidak lagi melihat Palestin sebagai sebuah negara. Idea negara itu hanya muncul semula selepas berlakunya 
pertembungan dengan Eropah moden. Masalha menolak hujah ini kerana menurutnya terma “Filastin” yang 
merujuk kepada sebuah negara (biladund) dapat ditelusuri dalam pelbagai bentuk penulisan dari abad ke-15 
hinggalah abad ke-17 Masehi. Contohnya melalui penulisan Khair al-Din al-Ramli, Mujir al-Din al-“Ulaymi 
dan lain-lain.” 


Revolusi percetakan di Eropah telah memastikan terma Palaestina dalam bahasa Latin dan juga Palestine 
dalam bahasa Inggeris tersebar ke seluruh Eropah semasa zaman pencerahan. Penyebaran ini memastikan 
terma ini menjadi terma yang sering digunakan sejak dari permulaan zaman moden. Contohnya, Palestine 
ada disebut dalam karya William Shakespeare.”* Pembentukan awal negara bangsa oleh Dhaher al-“Umar al- 
Zaydani merupakan hasil dari memori sosial perihal Kerajaan Safad yang pernah terbentuk di bawah 
pemerintahan Mamluk, Dhaher al-“Umar berjaya mengumpulkan tentera moden dan mengalahkan kerajaan 
Uthmaniyah seterusnya membentuk satu kerajaan yang berdaulat yang merangkumi hampir keseluruhan 
Palestin moden.” 


Menurut Masalha, dengan menggunakan pendekatan sejarah dari dalam, kita dapat memahami kebangkitan 
Dhaher al-“Umar sebagai satu perkembangan moden. Bagi beliau, Dhaher al-“Umar boleh dikatakan sebagai 
bapa pengasas (/founding father) kepada permulaan Palestin moden dan juga pembaharuan sosial. Beliau juga 
boleh dianggap sebagai figura penting Palestin di awal zaman moden yang membawa Palestin menjadi 
sebuah kerajaan yang signifikan di Mediterrancan.'$ Bagi Masalha, kerajaan Palestin di bawah Dhaher al- 
“Umar merupakan model terdekat Palestin yang pernah wujud sebagai sebuah negara merdeka yang 
moden.”? 


Menuju tahun 1948, dengan penyebaran pendidikan dan juga literasi, masyarakat Palestin mula kelihatan 
seperti masyarakat moden yang lain. Kesedaran terhadap budaya dan juga pendidikan melahirkan satu 
bentuk proto-nasionalisme pada akhir pemerintahan Uthmaniyah di Palestin.** Dari sini kita melihat 
kesedaran nasionalisme bangsa Palestin tidak muncul secara tiba-tiba, tetapi ia mengalami proses yang 
panjang hinggalah ia membentuk kesedaran moden seperti yang dilihat pada hari ini.*! 


Nasionalisme Arab moden terbahagi kepada dua lapisan yang berkait rapat antara satu sama lain. Pertama 
adalah nasionalisme wataniyyah yang berbentuk nasionalisme berdasarkan batas-batas wilayah geografi. 
Manakala lapisan kedua adalah nasionalisme gawwiyyah yang berdasarkan kaum atau bangsa. Kedua-dua 
lapisan ini mengesani bentuk nasionalisme Palestin, lapisan wafaniyyah membawa kepada pemikiran 
pembentukan negara dalam batas geografi tradisi Palestin manakala nasionalisme gawwiyyah membawa idea 

Pan-Arabisme.*? Masalha bagaimana pun mengkritik konsep Swrriyah al-Janubiyyah (Syria Selatan) yang lahir 
dari jalur nasionalisme Syria kerana ia menafikan kewujudan bangsa Palestin.9 


Palestin Moden & Penjajahan Kolonial Zionis 


Bermula pada tahun 1948, Palestin telah dijajah oleh kuasa baharu iaitu pengganas zionis yang bergerak 
menggunakan beberapa kumpulan militia seperti Irgun dan Haganah. Pengganas ini telah melakukan 
jenayah besar-besaran dengan pembunuhan, pembersihan etnik, dan juga menghalau penduduk peribumi 
Palestin dari bumi mereka dalam peristiwa yang digelar sebagai “Nakbah”. Di atas jenayah ini, negara Israel 
ditubuhkan. 


Antara usaha yang dilakukan Israel untuk mengukuhkan penjajahannya adalah dengan melakukan proses 
nyah-Arab (de-Arabisation) dengan menukar nama-nama tempat di Palestin. Dalam usaha ini, mereka 
menggunakan penulisan yang dihasilkan oleh Palestine Exploration Fund (PEF) yang menjejaki nama 
tempat berdasarkan kitab Bible. PEF diasaskan pada tahun 1865 oleh cendiakawan-cendiakawan yang 
mengkaji Bible, golongan tentera, dan juga golongan inteligensia. Usaha-usaha untuk melakukan pemetaan 
pada zaman pemerintahan British juga dilakukan oleh British Royal Engineering Corp yang membantu 
kepada perkembangan gerakan zionis yahudi. 


Pada Disember 1917, British telah menduduki Jerusalem, Liga Bangsa-Bangsa Bersatu secara formal telah 
memberi mandat kepada British pada 1922 untuk mentadbir Palestin.?? Penentangan masyarakat 
kebangsaan Palestin kepada zionisme mula berputik apabila meningkatnya aktiviti pendatang zionis di 
Palestin pada tahun-tahun sebelum Perang Dunia Pertama.*6 Antara tanda yang dapat dilihat adalah 
kemunculan akhbar Falastin yang bermula sejak 1911, akhbar ini merupakan akhbar yang sangat 
berpengaruh dan tersebar luas apabila British menduduki Palestin. Akhbar Falastin menjadi suara keras yang 
mencabar dua penjajahan asing iaitu imperialisme British dan juga kolonialisme zionis.” 


Semasa pemerintahan Uthmaniyah, gerakan nasionalisme Palestin berjuang untuk autonomi dan juga hak 
sama rata sebagai warga dalam kerajaan Uthmaniyah, namun fokus nasionalisme Palestin berubah dengan 
kedatangan zionis, ia menjadi perjuangan kebangsaan menentang pendudukan kolonial zionis. Penjajahan 
zionis ini telah bermula sejak dari kedatangan British pada tahun 1917-1918, perjuangan kebangsaan Palestin 
pada peringkat ini juga mengalami dilema perihal bentuk negara yang ingin dicapai, sama ada membentuk 
Palestin di atas garisan geografi asal atau bergabung dalam gerakan Pan-Arab.** Dilema seperti ini 
sebenarnya bukan unik di Palestin, orang Melayu juga pernah menghadapi dilema yang sama, sama ada ingin 
merdeka sendiri sebagai Tanah Melayu, atau bersama dalam rumpun yang lebih besar yang digelar sebagai 
projek Melayu Raya. Antara gerakan politik Pan-Arab di Palestin pada awal 1930-an adalah Parti Istiqlal 
yang mahukan Palestin merdeka melalui penyatuan orang-orang Arab dalam kerangka Pan-Arabism. 
Gerakan ini menentang dua perkara, iaitu tuntutan zionis ke atas Palestin dan juga pentadbiran kolonial 
British di Palestin.? 


Selepas Nakbah pada tahun 1948, antara gerakan kebangsaan Palestin yang muncul bagi menentang 
penjajahan zionis adalan Palestine Liberation Organization (PLO). Menurut Masalha, gerakan ini bersifat 
revolusionari, namun sifat ini perlahan-lahan terhakis terutamanya selepas pengunduran mereka dari 
Lubnan pada tahun 1982. PLO juga semakin dilihat tidak efektif dalam memperjuangkan kemerdekaan 
Palestin apabila ia menandatangani Perjanjian Oslo 1993 dan menubuhkan Palestinian National Authority 

pada tahun 1994. Walaupun gerakannya sudah berhenti dari menjadi gerakan revolusionari, namun legasi 
politik revolusionari mereka masih dipandang hebat dalam kalangan masyarakat dunia sehingga hari ini.?? 


Penjajahan Palestin oleh zionis menurut Masalha tidak dapat dipisahkan dari akarnya iaitu kolonialisme 
Eropah. Zionisma merupakan bentuk kolonial dengan akar yang sama, yang mengabaikan kewujudan 
masyarakat peribumi dan menindas mereka. Bagi golongan kolonial Eropah seperti Britain, kawasan- 
kawasan dunia adalah erra mulliws, kawasan kosong yang tidak dimiliki oleh sesiapa. Oleh itu ia layak dijajah 
dan diduduki.?! Chaim Weizmann, presiden pertama Israel menyatakan bahawa British menyatakan kepada 
kaum zionis terdapat beberapa ratus ribu niggers (kwshim dalam bahasa Hebrew) di Palestin yang tidak 
mempunyai apa-apa nilai.”? Ini bermakna, British dan zionis, kedua-duanya memandang populasi peribumi 
sebagai sesuatu yang tidak penting dan boleh dibuat apa sahaja kepada mereka. 


Penjajahan zionis di Palestin berkait rapat dengan penjajahan British di Palestin. Ini dapat dilihat dari 
deklarasi Balfour yang menjanjikan Palestin kepada golongan zionis tanpa persetujuan masyarakat peribumi 
Palestin. Balfour memberikan Palestin kepada zionis kerana sifat judeophobia dalam dirinya, beliau tidak 
mahu orang Yahudi dari Eropah Timur masuk ke Britain, sebelum itu beliau telah meluluskan Alien Act 
1905 yang menyekat kemasukan orang Yahudi ke Britain. Sikap Balfour yang tidak mahu orang Yahudi 
Eropah yang ditindas untuk masuk ke Britain, sebaliknya mengarahkan mereka ke Palestin adalah hasil dari 
sifat anti-semitic beliau menurut Brian Klug.??* Balfour tidak keseorangan, F. Laurence Oliphant sebagai 
contoh, menulis bahawa masyarakat peribumi di Palestin perlu diasingkan dan dipindahkan ke dalam tanah 
reservasi seperti yang dilakukan di Utara Amerika.?* Di sini kita melihat bagaimana sebenarnya penjajahan 
di Palestin adalah hasil dari polisi dan sikap rasis orang-orang Eropah. 


Persekongkolan British terhadap projek zionis di Palestin juga berpunca dari gerakan kristian yang 
kononnya mahu mewujudkan semula negara Yahudi di Palestin berdasarkan kitab Bible. Menurut Edward 
Said, gerakan zionis sebelum 1948 hanya sebahagian kecil sahaja di Palestin, manakala bahagian besarnya 
adalah gerakan yang berpusat di kota-kota Eropah. Oleh kerana ianya tidak wujud secara keseluruhan di 
Palestin, maka golongan peribumi dan penduduk asal tidak dapat mempertahankan hak mereka. Kaum 
peribumi tidak mempunyai representasi di Eropah bagi melawan gerakan zionis di sana.?” Ini mengakibatkan 
keputusan-keputusan dari ideologi rasis yang bersarang di Eropah akhirnya dipaksakan kepada mereka 
tanpa mereka dapat mempertahankan diri. 


Golongan zionis, baik dari jalur kristian mahu pun yahudi, sejak awal lagi maklum bahawa palestin 
sememangnya sudah mempunyai penduduk. Ia bukanlah tanah yang kosong. Malah mereka sedar bahawa 
populasi peribumi ini besar. Ini boleh dilihat contohnya dari ucapan pemimpin zionis seperti Israel Zangwill 
di Manchester. Menurut Masalha, kajian terkini juga membuktikan bahawa perkara ini disedari oleh 
pemimpin zionis yang menyebutnya sebagai babe'ayah ba'arvit (the Arab problem). Ahad Ha'am, yang 
merupakan seorang penulis yahudi menulis bahawa kewujudan populasi lain di Palestin akan menimbulkan 
masalah kepada projek politik ethno-sentrik zionis. Malah pendatang zionis awal seperti Yitzhak Epstein 
mengakui bahawa dengan merampas tanah-tanah petani Arab, konfrontasi politik akan berlaku di masa 
hadapan.?* Prediksi Epstein ini tidak jauh dari realiti di mana kita melihat sehingga ke hari ini konfrontasi 
ini terus berlangsung. 


Pembinaan Pendudukan di Atas Pemadaman Palestin 


Di sebalik kehancuran yang dilakukan di Palestin adalah usaha untuk memadamkan satu bangsa dari tanah 
yang menjadi tempat tinggal mereka. Menurut Moshe Dayan, bekas menteri pertahanan Israel, “tiada satu 

pun tempat di Israel yang sebelum ini tidak mempunyai populasi Arab di atasnya”.?” Bermaksud, populasi 
asal Palestin, iaitu orang-orang Arab, telah dipadam kewujudannya. Dan di atas kemusnahan merekalah 
dibina pendudukan-pendudukan Israel. 


Untuk mengisi pendudukan baharu ini pihak zionis telah berusaha untuk mencipta identiti baharu yang 
digelar Masalha sebagai New Hebrew Sabra Man. Identiti ini penting kerana mereka bercita-cita untuk 
mencipta negara bangsa baharu. Usaha-usaha berterusan dilakukan dengan menciplak terma dari bahasa 
Arab dan juga dari Zoponyw Arab Palestin bagi mencipta naratif bahawa pendatang zionis yang 
kebanyakannya datang dari Eropah ini adalah sebenarnya bangsa peribumi. Usaha ini menurut Masalha 
adalah satu proses memperibumikan golongan pendatang yang disebut sebagai se/fre-indigenisation. Hasilnya 
lahir identiti baharu, bukan sebagai Yahudi tetapi New Hebrew. Usaha ini dapat dilihat apabila mereka 
menukar nama-nama Eropah mereka dari bahasa seperti Yiddish, Russia, Polish, dan Jerman kepada nama 
yang berbunyi Hebrew agar kedengaran lebih biblical. Contohnya David Griin dari Poland yang kemudian 
menukar namanya kepada David Green, dan akhirnya menukar lagi namanya menjadi David Ben-Gurion.** 
Benjamin Netanyahu juga sebenarnya berasal dari Poland, nama asal ayahnya adalah Benzion Mileikowsky 
sebelum beliau menukar namanya kepada Benzion Netanyahu. 


Bahasa Hebrew moden menurut Masalha adalah bahasa hibrid Sewito-European yang meminjam banyak 
perkataan dari bahasa Arab dan Aramaic. Selain itu, bahasa ini juga banyak meminjam perkataan dari 
Yiddish, Ladino, Latin, Greek, Polish, Russia, English dan bahasa-bahasa Eropah lain. Bahasa baharu ini 
dicipta oleh Lazar Perelman yang lahir di Luzhky, Lithuania. Perelman kemudian menukar namanya kepada 
Eliezer Ben-Yehuda. Beliau merupakan individu penting yang menghidupkan semula bahasa Hebrew untuk 
mencipta budaya baharu bagi projek nasionalis zionis.” Ben-Yehuda mendakwa bahawa kebanyakan kata 
dasar dalam vokabulari Arab sebenarnya berasal dari lexikon Hebrew, kata dasar Arab ini bukan milik Arab 
tetapi adalah milik Hebrew, bagi Ben-Yehuda ia adalah satu penemuan semula. Menurut Ben-Yehuda, 
bahasa Arab sangat penting dalam menghidupkan semula bahasa Hebrew yang telah mati dan membina 
bahasa Hebrew moden. Dengan penciptaan budaya Hebrew baharu ini, bagi Ben-Gurion, Hebrew Bible 
bukan lagi menjadi kitab suci keagamaan, tetapi ia dicipta semula menjadi teks suci yang bersifat nasionalis 
dan perkauman untuk dijadikan mitos asasi bagi ideologi zionis sekular.!?0 


Untuk tujuan meng-Hebrew-kan Palestin, Israel telah menubuhkan Va'adat Hashemot Hamimsbaltit, satu 
jawatankuasa kerajaan untuk memberikan kawasan-kawasan Palestin nama-nama dalam Hebrew, ia 
diasaskan oleh Ben-Gurion pada 1949. Ben-Gutrion telah melawat Naqab dan Eilat dan mendapati langsung 
tiada nama-nama Hebrew di tempat tersebut. Beliau telah mengarahkan agar nama-nama Hebrew diberikan, 
jika tiada rujukan kepada nama-nama kuno, maka nama Hebrew baharu perlu diberikan. Namun nama- 
nama Hebrew menurut Bible didapati tidak mencukupi untuk diberikan kepada nama-nama tempat yang 
banyak, akhirnya proses menamakan tempat dibuat secara rambang. Proses ini juga dilakukan dengan meng- 
Hebrew-kan nama Arab dan juga menterjemahkan nama Arab kepada bahasa Hebrew.!?! 


Kajian Lanjutan: Sudut Pandang Kristian Terhadap Penjajahan Israel Ke Atas Palestin 


Penjajahan Israel dan pembersihan etnik yang dilakukannya di Palestin mendapat pelbagai reaksi dan 
pendapat dalam masyarakat dunia. Pendapat golongan kristian adalah satu pendapat yang wajar kita fahami, 
kerana mereka merupakan golongan yang signifikan dari segi populasi dan kuasa di dunia hari ini. Oleh 
sebab itu, kajian lanjutan yang akan saya laksanakan adalah untuk meneliti pandangan kristian perihal isu 
Palestin. Kita perlu jelas bahawa Kristian merupakan agama yang mempunyai banyak pecahan, memilih satu 
pandangan tidak akan mewakili keseluruhan pandangan agama Kristian. Seperti agama-agama lain, Kristian 

juga mempunyai pelbagai mazhab, tafsiran, dan juga pecahan. Setiap ragam ini melihat permasalahan ini 
dari pelbagai sudut yang berbeza dan mempunyai tanggapan yang tidak monolitik. 


Pandangan yang ingin saya kaji adalah pandangan yang ditulis oleh Gary M. Burge yang merupakan 
professor di Wheaton College & Graduate School, Amerika Syarikat.'?* Bagi Burge, di dunia Barat 
(termasuk Amerika Syarikat), hanya satu naratif yang biasanya diketengahkan, naratif ini adalah naratif 
tipikal yang sering diulang di gereja. Namun menurut beliau, terdapat naratif alternatif dalam melihat 
penjajahan Israel ke atas Palestin bagi orang Kristian. Naratif ini tidak kurang pentingnya, ia adalah perihal 
sekelompok manusia yang sejak sekian lama dikhianati dan dibungkam perjuangan mereka iaitu gereja-gereja 
Kristian yang menggunakan bahasa Arab di Palestin yang turut terkesan dari penjajahan Israel.!?? 


Sokongan Kristian terhadap penjajahan Israel kepada Palestin berpunca dari komitmen mereka terhadap 
satu sudut pandang eskatologi (iaitu pandangan perihal hari kiamat dan bagaimana dunia berakhir). Namun 
Burge mempersoalkan adakah komitmen terhadap sudut pandang eskatologi ini membuatkan kita boleh 
menutup mata terhadap kesengsaraan hasil dari peperangan? Tentulah orang-orang yang tertindas ini juga 
disayangi Tuhan menurut Burge. Ini membuatkan beliau berada dalam keadaan dilema, bagaimana beliau 
mahu memenuhi komitmen eskatologi di dalam Bible dan dalam masa yang sama tidak mendiskriminasikan 
orang-orang Arab dan memandang mereka dengan pelbagai stereotaip.!?* 


Burge dalam penulisannya ingin memberi kesedaran kepada golongan Kristian Zionis bahawa dengan 
mencamput-adukkan politik dan semangat keagamaan, mereka telah menghasilkan pandangan yang rosak. 
Burge ingin membawakan tafsiran bahawa sekalipun ahli teologi Kristian menolak idea bahawa negara 
Moden Israel bukanlah pewaris kepada tanah yang dijanjikan kepada Nabi Ibrahim, ini tidaklah bermaksud 
Kristian tidak menghormati pegangan Judaisma dan hak orang Yahudi untuk hidup di Palestin.!05 
Pandangan Burge ini saya kira lebih sederhana dan juga menarik untuk dikaji dan diteliti dengan lebih 
mendalam. 


Kesimpulan 


Penulisan ini telah meninjau dengan teliti sejarah bumi Palestin berdasarkan kajian yang dibuat oleh Nur 
Masalha di dalam bukunya Palestine: A Four Thouwsand Year History. Isi-isi perbahasan utamanya telah 
diutarakan dan dibincangkan. Daripada penulisan ini, dapat kita fahami bahawa sejarah Palestin sejak dari 
era kunonya di Zaman Gangsa, merupakan sejarah pelbagai bangsa yang membentuk pelbagai lapisan 
budaya. Ia tidak bersifat mono-kultural atau mono-etnik. Ia juga tidak mempunyai unsur supremasi bangsa 
seperti yang didakwa oleh penjajah zionis moden. Menafikan sejarah asal ini, dengan menyadurkannya 
bersama mitos-mitos teologi bukan sahaja tidak saitifik, malah tidak boleh dikatakan sebagai benar atau 
objektif. Dengan bersikap selektif dan menafikan sejarah peribumi Palestin yang sudah berakar lebih dari 
4,000 tahun, ia sebenarnya adalah satu jenayah sejarah. Hanya dengan melihat sejarah secara keseluruhan 
seperti ini, kita dapat mencorak masa depan yang lebih menyeluruh tanpa adanya penjajahan, penindasan, 
dan juga diskriminasi. 

